
Број: 05-96-2/2026
Датум: 20.03.2026.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ЛУМИС“ д.о.о. Зворник, за издавање еколошке дозволе за изградњу фотонапонске електране „Лумис 1“, која ће се градити у насељу Скочић, град Зворник, од 13.01.2026.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „ЛУМИС“ д.о.о. Зворник, ЕКОЛОШКА ДОЗВОЛА за изградњу фотонапонске електране „Лумис 1“, максималне снаге  249,21 kWp, која ће се градити у насељу Скочић, град Зворник, на грађевинским парцелама означеним као к.п. број: 7215/1 (локација соларне електране) и к.п. број: 7215/3, 6985/2, 6976/4, 6976/2, и 6976/1 К.О. Скочић (локација подземног кабловског вода). 
2. Опис активности и постројења за које се издаје еколошка дозвола:
Фотонапонска електрана за производњу електричне енергије планира се изградити на локалитету Скочић. ФНЕ биће постављена по површини земље. Површина парцеле предвиђене за изградњу ФНЕ је 2713 m².  Приступ парцели је омогућен преко локалног пута.

             Еколошка дозвола издаје се за:

· Фотонапонску електрану „Лумис 1“, максималне снаге 249,21 kWp
3. Инвеститор „ЛУМИС“ д.о.о. Зворник,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „ЛУМИС“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке
У току изградње 

· Теретна возила и друга возила, која ће довозити/одвозити грађевински материјал прије изласка на саобраћајнице потребно је очистити од остатака земље која се може наћи на точковима возила. 

· Брзину и рад транспортних средстава прилагодити условима пута. 

· Редовним (планским, периодичним) и ванредним техничким прегледима машина и возила која ће се користити приликом изградње, осигурати максималну исправност и функционалност система сагоријевања погонског горива. 

· Обавезно користити нискосумпорна горива (садржај сумпора испод 1%). 

· У случају дужег задржавања транспортних возила на локацији, гасити моторе возила. 

· Манипулативне површине унутар локације за вријеме сушног периоду прскати водом у одговарајућим количинама помоћу аутоцистерне, а у сврху смањења емисије прашине. 

· Сабити одложени земљани материјал. 

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Грађевинске радове у току којих би се јављала повишена бука, изводити у одређеним временским интервалима, према прописима и стандардима. 

· Забранити коришћење грађевинских машина у ноћном периоду и ограничити их на радне сате и дане у седмици. 

· У случају да ниво буке прекорачи дозвољене вриједности, забранити кориштење механизације која производи недозвољену буку, односно користити модерну и исправну механизацију. 

· Вршити редован преглед и испитивања исправности машина и опреме и одржавање истих према упутству произвођача. 

· Гасити моторе заустављених возила. 

· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
У току експлоатације 
· Користити технички исправне уређаје и опрему како би се смањиле емисије загађујућих материја у ваздух у случају евентуалних пожара.
· Вршити редован преглед и сервис опреме и уређаја према спецификацији произвођача.
3.3.2.    Заштита вода и земљишта
У току изградње 

· Забрањена је дистрибуција горива на предметном локалитету, због могућности загађења животне средине (земљишта и воде). 

· Забрањује се неконтролисано одлагање вишка материјала, бацање смећа, истрошене амбалаже. 

· На предметној локацији поставити посуду за апсорбент (пиљевина, пијесак, екопор) у случају просипања нафте и нафтиних деривата. 

· Отпад настао упијањем нафте и нафтних деривата посебно одлагати и третирати као опасан отпад по уговору са овлаштеним предузећем. 

· Површински слој земљишта настао откопавањем депоновати, заштитити од загађења и по завршетку радова употријебити у сврху уређења локације градилишта. 

· Вишак грађевинског материјала након изградње предметног постројења благовремено одвозити и збрињавати у сагласности са надлежним комуналним предузећем. 

· Површине на локацији редовно чистити и одржавати уредним. 

· Прање и одржавање радне механизације не обављати на предметној локацији, већ на дефинисаном мјесту гдје је омогућено контролисано прихватање отпадних вода од прања и таложење суспендованих честица из истих. 

· Само пречишћене воде испуштати у крајњи реципијент у складу са Правилником о условима за испуштање отпадних вода у површинске воде („Службени гласник РС“, број: 44/01).
· На локацији градилишта обезбиједити довољан број мобилних санитарних уређаја и исте празнити од стране овлаштеног предузећа. 
У току експлоатације 
· Атмосферске отпадне воде са фотонапонских панела, отворених површина одводити на околни терен. 

· Прописно одлагати отпад настао у току одржавања постројења до преузимања овлаштеног лица за даљи третман отпад. 
3.3.3.    Мјере за управљање отпадом
У току изградње 
· Отпадна уља, мазива и други опасни отпад сакупљати у посебним бачвама, складиштити на посебном мјесту са танкванама за држање посуда са опасним отпадом, заштићено од спољашних утицај и збрињавати у сарадњи са овлаштеним оператором.

· Вишак грађевинског материјала након изградње предметног постројења благовремено одвозити и збрињавати у сагласности са надлежном комуналном службом.

· Вишак ископаног материјала који остаје послије завршетка ископавања депоновати на одабраним мјестима и сачувати за накнадну санацију терена.

· Отпад настао на подручју градилишта ће се скупљати селективно, односно у одвојеним посудама у складу са класификацијом отпада.

· Извођач радова је дужан да спријечи мијешање различитог грађевинског отпада.

· Основни принцип је одвајање опасног од неопасног отпада, затим одвајање грађевинског од осталих категорија, те посебно одвајање отпада који се може рециклирати.

· Забрањено је спаљивање отпада на лицу мјеста или на отвореном, као и закопавање истог.

· Опасни отпад и њихова амбалажа морају бити означени у складу са прописима који уређују означавање опасних ствари.

· Опасни отпад треба сакупљати и сортирати по категоријама које су дефинисане у табели.

· Забрањено је излијевање отпадних уља у земљиште.

· Амбалажу која садржи остатке опасних супстанци или је контаминирана опасним супстанцама треба одвојено сакупљати, правилно складиштити, одлагати у намјенски означене посуде/контејнере до испоруке овлаштеном предузећу за даљи третман овог отпада.

· Амбалажа загађена опасним супстанцама се мора третирати као опасан отпад и не смије се одлагати са комуналним или било којим другим неопасним отпадом.

· Папир, картон, пластика предају се овлаштеним сакупљачима и обрађивачима отпада.

· Складиштење или чување раздвојеног отпада се изводи на за то посебно одређеним мјестима у одговарајуће контејнере. Контејнери морају бити произведени за наведене намјене, из којих материјали не смију цурити. Сваки контејнер мора бити одговарајуће означен.

· Скупљена отпадна уља складиштити у бурад са танкваном, тако да не може доћи до истицања. Мјесто одлагања буради са отпадним уљем мора бити заштићено од спољашњег утицаја.

· У случају инцидентног изливања горива и уља, користити апсорбент за упијање опасних материја. Искориштени апсорбент одлагати у затворено метално буре до испоруке овлаштеном правном лицу за даљи третман отпада.

· За збрињавање категорија грађевинског отпада, извођач треба предвидјети привремене локације за депоновање у зони грађења и на посебној локацији.

· Привремене депоније потребне су за депоновање хумуса, ископаних материјала, као мање количине тампонског материјала и камених фракција. Извођач је дужан идентификовати локације за привремено депоновање.

· Произвођач отпада треба сав селективно прикупљени отпад предати оператору, односно овлаштеним предузећима за прикупљање, транспорт и прераду отпада ускладу са Законом о управљању отпадом („Службени гласник Републике Српске“, број: 111/13, 106/15, 16/18, 70/20, 63/21 и 65/21).
У току експлоатације 
· Придржавати се Плана управљања отпадом за предметно постројење у складу са чланом 22. Закона о управљању отпадом („Службени гласник Републике Српске“, бр. 111/13, 106/15, 16/18, 70/20, 63/21 и 65/21). 

· Електричну опрему соларне електране у случају квара ремонтовати или замјенити, а демонтирани дио опреме расходовати од стране предузећа које врши поправку или вршити одвоз од стране овлаштеног оператера за даљи третман овог отпада. 

· Одговорно лице дужно је спроводити План управљања отпадом и водити евиденцију о врстама, количини, мјесту настанка и третману отпада. 

· Отпад који настаје на локацији прикупљати и раздвајати на мјесту настанка у складу са Правилником о категоријама, испитивању и класификацији отпада („Службени гласник Републике Српске“ бр. 19/15 и 79/18), исти складиштити у намјенске контејнере и посуде, те збрињавати на основу уговора са овлаштеним оператером за даљи третман отпада. 

· На уређеном мјесту на локацији, поставити довољан број намјенских водонепропусних контејнера и посуда за привремено складиштење отпада. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Избјегавати набавку и кориштење материјала који представљају опасни отпад на крају животног вијека.

· Отпадну електронску опрему која је расходована или припремљена за расход треба адекватно складиштити.

· Електронски и електрични отпад мора се засебно сакупљати, одвојено одкомуналног отпада и других врста отпада.

· У складишту отпадну електронску опрему чувати одвојено, тако да се не мијеша са другим отпадом и да се може, ради поновне употребе, искоришћења или рециклаже сврстати одвојено. Отпадну опрему складишти на начин да се не згњечи, издроби или на други начин уништи или загади опасним или другим материјама, тако да њена поновна употреба, искоришћење или рециклажа није онемогућена или изводљива без несразмјерно високих трошкова. Због свега наведеног отпадну опрему не треба држати незаштићено на отвореном простору.

· У сврху коначног збрињавања отпада, закључити уговор са овлаштеним оператером који се бави управљањем отпадом (трансфером и транспортом). Уговори морају да се склопе за сваку врсту отпада посебно – по шифрама отпада.

· Израдити токове отпада од мјеста настанка до крајњег корисника са акцентом наобавезу праћења количина, састава и токова отпада.

· Све запослене који ће радити на одржавању соларне електране упознати са Планом управљања отпадом.

· Забранити и спријечити неконтролисано и непрописно одлагање отпада наотвореном простору.

· Вођење евиденције о врстама и количини отпадних материјала.

· Именовати координатора за отпад сходно чл. 31. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази изградње  и фази експлоатације предметног пострјења а које се морају адекватно збринути:
Табела бр.1: Врсте  отпада које јављају на предметној локацији током изградње предметног постројења
	Шифра
	Назив отпада

	13 01 10*
	Минерална нехлорована хидраулична уља

	13 01 11* 
	Синтетичка хидраулична уља

	13 02 05* 
	Минерална нехлорована уља, уља за мењаче и подмазивање

	13 02 06*
	Синтетичка моторна уља, уља за мјењаче и подмазивање

	15 01 06
	Мијешана амбалажа 

	15 01 10* 
	Амбалажа која садржи остатке опасних супстанци или је контаминирана опасним супстанцама 

	15 02 03 
	Апсорбенти, материјали за филтере, крпе за брисање и заштитна одјећа другачија од 15 02 02

	15 02 02* 
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама 

	17 04 11
	Каблови другачији од оних наведених у 17 04 10

	17 05 04
	Земља и камен другачији од оних наведених у 17 05 03

	17 05 06
	Ископ другачији од наведеног у 17 05 05

	20 01 01
	Папир и картон

	20 01 08
	Биоразградиви кухињски отпад из ресторана 

	20 01 39
	Пластика

	20 01 40
	Метали

	20 02 01
	Биодеградабилни отпад

	20 03 01
	Мијешани комунални отпад


  Напомена: Опасни отпад у Каталогу отпада има ознаку звијездице (*)
Табела бр.2: Врсте  отпада које јављају на предметној локацији током експлоатације                                      предметног постројења

	Шифра
	Назив отпада

	16 02 14
	Одбачена опрема другачија од оне наведене у 16 02 09 до 16 02 13

	16 02 16
	компоненте уклоњење из одбачене опреме другачије од оних наведених у 16 02 15

	20 01 36
	Одбачена електрична и електронска опрема другачија од оне наведене у 20 01 21, 20 01 23 и 20 01 35

	20 02 01
	Биодеградабилни отпад

	20 03 01
	Мијешани комунални отпад


             3.3.4.    Мјере за заштиту вегетације, флоре, фауне и екосистема 
· Уклањање вегетације и кретање грађевинске механизације и транспортних возила вршити искључиво у простору одобреном по Главном појекту. 

· У циљу заштите околне фауне и њеног што мањег узнемиравања користити технички исправну грађевинску механизацију са што мањим степеном емисије штетних продуката сагоријевања и буке. 

· Приликом уклањања вегетације користити механичке методе, а не хербициде. 

· При планирању и организацији градилишта водити рачуна о противпожарној заштити. 

· Око простора соларне електране вршити редовно одржавање површина (кошење траве) како би се могућност од пожара свела на минимум. 

· На површинама које неће бити непосредно захваћене грађевинским радовима задржати постојећу вегетацију. 

· Спречавати ширење биљних инвазивних врста на локацији. 

· Поставити заштитну ограда, која ће спречавати улазак животиња на локацију предметне соларне електране. 

· Након завршетка радова уклонити све привремене објекте, материјал кориштен за потребе градилишта, изравнати површину терена и довести је у првобитно стање. 
              3.3.5.    Мјере за заштиту културно- историјског и природног насљеђа
· Приликом извођења радова одговорно лице је дужно да, уколико у току извођења радова наиђе на археолошки локалитет или предмете геолошко-палеонтолошког или минеролошко-петрографског поријекла, а за које се претпоставља да имају својство споменика природе, о томе обавијести Републички завод за заштиту културно-историјског и природног наслијеђа Републике Српске и предузме све мјере како се културно и/или природно добро добро не би оштетило до доласка лица (члан 79. Закона о културним добрима, члан 47. Закона о заштити природе). 

· Обавеза је извођача радова, у складу са чланом 82. Закона о културним добрима да уколико у току извођења грађевинских и других радова наиђе на археолошка налазишта или археолошке предмете, одмах без одлагања прекине радове и обавијести Завод, и да предузме мјере да се налаз не уништи, и да се сачува на мјесту и у положају у коме је откривен. 

             3.3.6.    Мјере за спречавање инцидентних ситуација 
· Опрема и инсталације морају се одржавати према упутствима, сагласно нормама, стандардима и законским прописима, а технолошка опрема се мора редовно одржавати према упутству произвођача. 

· Обезбиједити сталну контролу над функционисањем опреме и средстава за рад, редовну контролу исправности у одређеним временским интервалима, уз редовно годишње сервисирање и технички преглед у овлашћеним сервисима. 

· Обавезно спровођење мјера заштите од пожара и мјера заштите и безбједности здравља на раду, у складу са важећом законском регулативом. 

· Обавезно уклонити све запреке које би представљале сметњу за ефикасно гашење евентуалних пожара. 

· Обезбиједити средства за почетно гашење пожара. 

· Обезбиједити добру комуникацију са ватрогасним службама, цивилном заштитом, службом хитне медицинске помоћи и полицијом. 

· Активирати властите и градске снаге на евакуацију и спашавање људи из микро и макро локације, код појаве снажног угрожавања. 

· Активирати узбуњивање снага цивилне заштите, у сврху појачане приправности при ванредним ситуацијама. 

· Евакуисати особе из угроженог подручја, организовати спашавање озлијеђених особа у несрећи, уз пружање помоћи на одговарајући начин. 

· У сарадњи са службом хитне медицинске помоћи припремити упутство за давање прве помоћи. 
            3.3.7.   Мјере након затварања постројења
· Извршити физичко уклањање постројења и објекат на локацији. 

· Извршити рекултивацију терена и предметни локалитет довести у првобитно стање у складу са посебним пројектом о рекултивацији. 

· Извршити озелењавање кориштених површина на локацији засијавањем или засађивањем одговарајућих биљних врста. 

· Уклонити сав отпад који је настао приликом рушења и збринути га на прописан начин. 

· Компоненте инфраструктуре соларне електране на крају животног вијека укључујући соларне панеле, конструкцију и каблове рециклирати или на други начин одговорно збринути. 

         3.4. Инвеститор, „ЛУМИС“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23).
Предметна локација сврстава се у VI зону. Дозвољени нивои вањске буке дати су у сљедећој табели.
Табела бр. 3:  Граничне вриједности индикатора буке на отвореном и у затвореном простору

	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14).

         4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ број: 44/01): 
Табела бр. 4:  Граничне вриједности параметара квалитета отпадних вода које се испуштају у површинске воде:
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Електропроводљивост 
	µS/cm
	-

	5.
	ХПК
	gO2/m3
	125

	7.
	Амонијачни азот
	gN/m3
	10

	8.
	Нитритни азот
	gN/m3
	1

	9.
	Нитратни азот
	gN/m3
	10

	10.
	Укупни азот
	gN/m3
	15

	11.
	Укупни фосфор
	gP/m3
	3

	12.
	Сулфати
	g/m3
	200

	13. 
	Хлориди 
	mg/m3
	250

	14.
	Гвожђе
	mg/m3
	2000

	15.
	Цинк
	mg/m3
	1000

	16.
	Олово
	mg/m3
	10

	17.
	Бакар
	mg/m3
	300

	18.
	Арсен
	mg/m3
	100

	19.
	Кадмијум
	mg/m3
	10

	20.
	Никл
	mg/m3
	10

	21.
	Манган
	mg/m3
	500

	22.
	Минерална уља
	mg/m3
	500


5. Мониторинг
         Одговорно лице „ЛУМИС“ д.о.о. Зворник, дужно је спроводити мониторинг загађујућих материја у периоду важења еколошке дозволе на сљедећи начин:
5.1.   Мониторинг буке 
Мониторинг нивоа буке вршити једанпут годишње у току изградње предметног објекта и једанпут за вријеме важења еколошке дозволе или по налогу еколошког инспектора. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број 02/23).
          5.2.  Мониторинг ваздуха

Мониторинг квалитета ваздуха вршити у случају инцидентних ситуација или по налогу надлежног еколошког инспектора. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

 5.3.   Мониторинг  воде 

Мониторинг отпадних вода вршити у случају инцидентних ситуација или по налогу надлежног еколошког инспектора. Резултати мјерења морају бити у складу са Правилником о условима  за испуштања отпадних вода у површинске воде („Службени гласник РС“, број 44/01).
 5.4.   Мониторинг земљишта

Мониторинг земљишта вршити у случају инцидентних ситуација или по налогу надлежног еколошког инспектора. Вршити анализу земљишта од стране овлашћене лабораторије према Правилнику о граничним и ремедијационим вриједностима загађујућих, штетних и опасних материја у земљишту („Службени гласник Републике Српске“, број 82/21).

5.5.   Мониторинг стања отпадних материја

Мониторинг стања отпадних материја вршити у току изградње и у току експлоатације предметног објекта.

5.6. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
          9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
         10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
         11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е
         Инвеститор, „ЛУМИС“ д.о.о. Зворник, дана 13.01.2026.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за изградњу фотонапонске електране „Лумис 1“, максималне снаге  249,21 kWp, која ће се градити у насељу Скочић, град Зворник, на грађевинским парцелама означеним као к.п. број: 7215/1 (локација соларне електране) и к.п. број: 7215/3, 6985/2, 6976/4, 6976/2, и 6976/1 К.О. Скочић (локација подземног кабловског вода).
         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/05 од 05.10.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 600-Z-40-1/26 од јануара 2026.године, приложио и сљедећу документацију:
· Локацијске услове, Одјељење за просторно уређење Градска управа Града Зворник, број: 04-364-83/2025 од 05.12.2025.год.

· Лист непокретности – извод број: 2755, Републичка управа за геодетске и имовинско – правне послове Бања Лука, ПЈ Зворник, К.О. Скочић, број: 21.21/952.4-1-2152/2025-3 од 11.11.2025.год.

· Лист непокретности – извод број: 2706, Републичка управа за геодетске и имовинско – правне послове Бања Лука, ПЈ Зворник, К.О. Скочић, број: 21.21/952.4-1-196/2026-2 од 04.02.2026.год.

· Лист непокретности – извод број: 1542, Републичка управа за геодетске и имовинско – правне послове Бања Лука, ПЈ Зворник, К.О. Скочић, број: 21.21/952.4-1-2152/2025-1 од 11.11.2025.год.

· Лист непокретности – извод број: 1870, Републичка управа за геодетске и имовинско – правне послове Бања Лука, ПЈ Зворник, К.О. Скочић, број: 21.21/952.4-1-1650/2024-1 од 27.08.2024.год.

· Копија катастарског плана, Републичка управа за геодетске и имовинско – правне послове Бања Лука, ПЈ Зворник, К.О. Скочић, ур број: 21.21-952.4-2-339/2025-1 од 21.08.2025.год.
· Уговор о заснивању служности, ОПУ- 271/2026 од 11.02.2026.год.
· Потврда о ревизији пројекта број: Р-1177/25, од 23.12.2025.год.
· Рјешење о регистрацији, Окружни привредни суд у Бијељини, број: 059-0-Рег-25-000 480 од 09.07.2025.год.
· Доказ о уплати градске административне таксе.
          Докази уз захтјев обрађују предметни објекат - фотонапонску електрану „Лумис 1“, максималне снаге 249,21 KWp, која ће се градити у насељу Скочић, град Зворник, на грађевинским парцелама означеним као к.п. број: 7215/1 (локација соларне електране) и к.п. број: 7215/3, 6985/2, 6976/4, 6976/2, и 6976/1 К.О. Скочић (локација подземног кабловског вода).          Фотонапонска електрана за производњу електричне енергије планира се изградити на локалитету Скочић и биће постављена по површини земље. Површина парцеле предвиђене за изградњу ФНЕ је 2713 m².  Приступ парцели је омогућен преко локалног пута.

За реализацију фотонапонског система одабрани су бифацијални фотонапонски модули произвођача HANERSUN Solar, серије HITOUCHI 5N, тип HN18N-72HT575W, снаге 585 W. Модули су са 110 ћелија с полућелијском архитектуром који повећавају излазну снагу соларног модула снижавањем отпорничких губитака.

Инвертор је уз ФН модел, најважнији елемент ФНЕ, чија је основна улога повезивања фотонапонског генератора са електроенергетским системом. Задатак мрежног инвертора је преобликовање истосмјерне улазне величине (напон, струја) у наизмјеничну излазне величине и њихова синхронизација на мрежу. Главни критериј за одабир инвертора је величина односно снага фотонапонског генератора. За одабрану снагу фотонапонске електране од 249.21 kWp изабрана су два трофазна инвертера произвођача Sungrow Power, тип SG125CX-P2 излазне AC снаге 125 kW. Инвертори се монтирају на унапријед припремљену монтажну плочу монтирану на носећу конструкцију испод ФН модула уз приступни пут. 

Фотонапонски систем ће се састојати од: 

· Фотонапонских модула који енергију Сунца претварају у електричну енергију, 

· Претварача (инвертера) који истосмјерну струју претварају у наизмјеничну, 

· Мјерне и прикључне опреме (каблови, ормар са бројилом, осигурач-склопком и др.) 

· Носача за монтажу конструисани од топлоцинчаних челичних профила и алиминијумске потконструкције.
Фотонапонски модули монтираће се на алуминијумску или челичну потконструкцију са основним носачима од челика темељеним у постојеће тло. Монтажа фотонапонских модула врши се на фиксну подконструкцију у сегментима, монтажа инвертора врши се на носећу конструкцију испод фотонапонских модула. Нагиб терена за постављање фотонапонских модула износи 4,5˚, оптималнио угао монтаже фотонапонских модула 30˚. Уважавајући све наведене препоруке и расположиви простор за изградњу ФНЕ „ЛУМИС 1“ од 249,21 kWp, усвојен је међуредни размак од 4,2 m. 

На предметном локалитету постоји изграђена средњенапонска мрежа која снадбијева електричном енергијом постојеће објекте у окружењу. У непосредној близини предметне локације постоји БХ мрежа на коју је могуће прикључити електрану. Прикључење фотонапонске електране ФНЕ „LUMIS 1“ 249,21 kWp, на ЕЕС, је планирано преко већ постојеће трафостанице типа БТС K-ENERGY 0,4/10 kV, 3500 kVA и даље преко подземног далековода 10kV који пролази у дужини од cca 2400 m у појасу локалног некатегорисаног пута и иде у ТС Козлук  35/10 kV.
       На фотонапонској електрани „ЛУМИС 1“ се уграђује укупно 426 фотонапонских модула, јединичне снаге 585 Wp, са по два инвертора од 125 кW.
         Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 18.02.- 19.03.2026. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
        Сања Бјековић

Контролисао 



        


НАЧЕЛНИК ОДЈЕЉЕЊA
шеф одсјека                                                                                          Бојан Стевановић





        

Доставити :                                                                                         

- подносиоцу захтјева                                                               

- еколошком инспектору

- архива

- евиденцији

9

